Diari Oficial de la Generalitat Valenciana


Sumari del DOGV 2371, del 21-10-1994 (1994/832782)

ORDRE de 5 de setembre de 1994, de la Conselleria d'Educació i Ciència, per la qual es disposa el funcionament dels instituts d'Aldaia, Alfafar, Alacant, Bellreguard, Canals i Cullera.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/05/(6)/dof/vci/html**

### Dades del document

Número de DOGV
:   2371

Data del DOGV
:   21-10-1994

Secció del DOGV
:   DISPOSICIONS GENERALS

Número del document
:   1994/832782


Data del document
:   05-09-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 5 de setembre de 1994, de la Conselleria d'Educació i Ciència, per la qual es disposa el funcionament dels instituts d'Aldaia, Alfafar, Alacant, Bellreguard, Canals i Cullera. [94/6755]  
El Decret 155/1994, de 29 de juliol, del Govern Valencià, publicat en el Diari Oficial de la Generalitat Valenciana de 31 d'agost, pel qual es creen sengles instituts d'Educació Secundària a les localitats d'Aldaia, Alfafar, Alacant, Bellreguard, Canals i Cullera, va autoritzar el conseller d'Educació i Ciència per adoptar les disposicions necessàries per al compliment de l'esmentat decret.  
Cal, doncs, ordenar l'inici de les activitats dels centres i adoptar les mesures necessàries perquè puguen iniciar la seua activitat acadèmica en el curs escolar 1994/95.  
En virtut d'això, i fent ús de les competències que m'atorga l'article 35 de la Llei 5/1983, del Govern Valencià,  
ORDENE:  
Primer  
En el curs escolar 1994/95 iniciaran les seues activitats acadèmiques els instituts d'Educació Secundària d'Aldaia, Alfafar, Alacant, Bellreguard, Canals i Cullera, creats mitjançant el Decret 155/94.  
Segon  
L'Institut d'Educació Secundària d'Aldaia, codi 76120974, impartirà els següents ensenyaments:  
- Educació Secundària Obligatòria.  
- Batxillerat. Modalitat d'Humanitats i Ciències Socials.  
- Batxillerat. Modalitat de Ciències de la Natura i de la Salut.  
En el curs acadèmic 1994/95, admetrà matrícula per a 3r. d'Educació Secundària Obligatòria, 1r. curs dels nous batxillerats, 2n. i 3r. de Batxillerat Unificat Polivalent i Curs d'Orientació Universitària.  
En cursos successius, s'anirà incorporant-hi cada any acadèmic un nou curs d'Ensenyament Secundari i extingint-hi, paral·lelament, els ensenyaments de Batxillerat Unificat Polivalent i el Curs d'Orientació Universitària.  
Tercer  
L'Institut d'Educació Secundària d'Alfafar, codi 27487094, impartirà ensenyaments de:  
- Educació Secundària Obligatòria.  
- Batxillerat. Modalitat de Tecnologia.  
- Batxillerat. Modalitat d'Humanitats i Ciències Socials, opció Ciències Socials.  
- Cicles formatius de Formació Professional.  
En el curs acadèmic 1994/95, admetrà matrícula per a 3r. d'Educació Secundària Obligatòria, 1r. dels nous batxillerats, 2n. de Formació Professional de primer grau i tots els cursos de Formació Professional de segon grau en les branques i especialitats autoritzades.  
En cursos successius, s'anirà incorporant-hi cada any acadèmic un nou curs d'Ensenyament Secundari i extingint-hi, parel·lament, els ensenyaments de Formació Professional.  
Quart  
L'Institut d'Educació Secundària d'Alacant, codi 47662075, impartirà en el curs 1994-95, provisionalment, ensenyaments de Batxillerat Unificat Polivalent i Curs d'Orientació Universitària.  
Cinqué  
L'Institut d'Educació Secundària de Bellreguard, codi 15509997, impartirà ensenyaments de:  
- Educació Secundària Obligatòria.  
- Batxillerat. Modalitat de Tecnologia.  
- Batxillerat. Modalitat d'Humanitats i Ciències Socials, opció Ciències Socials.  
- Cicles formatius de Formació Professional.  
En el curs acadèmic 1994/95, admetrà matrícula per a 3r. d'Educació Secundària Obligatòria. En cursos successius, s'aniran incorporant-hi nous ensenyaments d'Educació Secundària fins a la total implantació dels ensenyaments autoritzats.  
Sisé  
L'Institut d'Educació Secundària de Canals, codi 53579497, impartirà els següents ensenyaments:  
- Educació Secundària Obligatòria.  
- Batxillerat. Modalitat de Tecnologia.  
- Batxillerat. Modalitat d'Humanitats i Ciències Socials, opció Ciències Socials.  
- Cicles formatius de Formació Professional.  
En el curs acadèmic 1994/95, impartirà 3r. d'Educació Secundària Obligatòria.  
En cursos successius, s'aniran incorporant-hi nous ensenyaments fins a la total implantació dels ensenyaments autoritzats.  
Seté  
L'Institut d'Educació Secundària de Cullera, codi 4602492, impartirà els ensenyaments següents:  
- Ensenyament Secundari Obligatori.  
- Batxillerat. Modalitat de Tecnologia.  
- Batxillerat. Modalitat d'Humanitats i Ciències Socials, opció Ciències Socials.  
- Cicles formatius de Formació Professional.  
En el curs acadèmic 1994/95, impartirà ensenyaments de 3r. d'Ensenyament Secundari Obligatori i 1r. curs dels nous batxillerats.  
En cursos successius, s'anirà incorporant-hi cada any acadèmic un nou curs d'Ensenyament Secundari fins a la total implantació dels nou ensenyaments autoritzats.  
Vuité  
El director territorial d'Educació nomenarà, entre els funcionaris de carrera del cos de professors d'Ensenyament Secundari, el director accidental de cada un dels centres, amb temps suficient perquè les activitats docents puguen iniciar-se en el termini establert.  
Nové  
La implantació efectiva dels ensenyaments a què fa referència aquesta ordre queda condicionada al fet que el nombre d'alumnes inscrits en cada un dels ensenyaments siga com a mínim de 20.  
Deu  
La Direcció General de Centres Docents determinarà i gestionarà els fons necessaris per a la posada en funcionament i el manteniment del centre i, a més a més, dotarà el centre de l'equipament i el material didàctic necessaris. A aquest efecte, la Direcció Territorial d'Educació de València, efectuarà l'oportuna i raonada proposta.  
DISPOSICIó ADDICIONAL  
El que s'estableix en aquesta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritzen les direccions generals de Personal, de Règim Econòmic i de Centres Docents, perquè, en l'àmbit de les respectives competències, adopten totes les resolucions que siguen necessàries per a l'aplicació i desplegament del que es preveu en aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana. No obstant això, els efectes acadèmics es referiran al curs escolar 1994/95.  
València, 5 de setembre de 1994  
El conseller d'Eduació i Ciència,  
JOAN ROMERO I GONZáSLEZ


Còpia Permalink ELI